Jorunn Veiteberg

Jorunn Veiteberg (født 23. juli 1955 på Stord) er en norsk kunsthistoriker og kurator, som fra 2002 til 2015 var professor II ved Kunsthøgskolen i Bergen.

Hun er utdannet med magistergraden i kunsthistorie ved Universitetet i Bergen i 1982, og har en doktorgrad fra 2000 om norske plakater. Hun har vært redaktør for Kunsthåndverk 1998-2007, har vært kurator for utstillinger, og skrevet flere bøker, blant annet om billedhuggeren Ambrosia Tønnesen, turisten Catharine Hermine Kølle og Marianne Heske.

I 2010 ble hun tildelt Norsk Forms Hederspris. I 2013 fikk hun Norske Kunsthåndverkeres Ærespris og i 2015 ble hun kåret til Årets nynorskbrukar. Hun er oppnevnt som medlem av Norsk kulturråd for perioden 2016–2019.

Referanser

Eksterne lenker 
 
 khib.no  cv
 Norsk videokunstarkiv, Jorunn Veiteberg intervjuet av Marit Paasche

Norske professorer i kunsthistorie
Norske kuratorer
Norsk Forms Hederspris
Personer fra Stord kommune
Nynorskforkjempere